CELEX: 62020CA0709
Language: bg
Date: 2021-07-15 00:00:00
Title: Дело C-709/20: Решение на Съда (голям състав) от 15 юли 2021 г. (преюдициално запитване от Appeal Tribunal (Северна Ирландия) — Обединено кралство) — CG/The Department for Communities in Northern Ireland (Преюдициално запитване — Гражданство на Съюза — Гражданин на държава членка без икономическа дейност, пребиваващ на територията на друга държава членка въз основа на националното право — Член 18, първа алинея ДФЕС — Недопускане на дискриминация, основана на гражданство — Директива 2004/38/ЕО — Член 7 — Условия за получаване на право на пребиваване за повече от три месеца — Член 24 — Социално подпомагане — Понятие — Равно третиране — Споразумение за оттеглянето на Обединеното кралство Великобритания и Северна Ирландия — Преходен период — Национална разпоредба, съгласно която гражданите на Съюза, които са придобили право на пребиваване за определен срок съгласно националното право, са изключени от кръга на лицата с право на социално подпомагане — Харта на основните права на Европейския съюз — Членове 1, 7 и 24)

30.8.2021   
            
            
               BG
            
            
               Официален вестник на Европейския съюз
            
            
               C 349/14
            
         
      Решение на Съда (голям състав) от 15 юли 2021 г. (преюдициално запитване от Appeal Tribunal (Северна Ирландия) — Обединено кралство) — CG/The Department for Communities in Northern Ireland
      (Дело C-709/20) (1)
      
      (Преюдициално запитване - Гражданство на Съюза - Гражданин на държава членка без икономическа дейност, пребиваващ на територията на друга държава членка въз основа на националното право - Член 18, първа алинея ДФЕС - Недопускане на дискриминация, основана на гражданство - Директива 2004/38/ЕО - Член 7 - Условия за получаване на право на пребиваване за повече от три месеца - Член 24 - Социално подпомагане - Понятие - Равно третиране - Споразумение за оттеглянето на Обединеното кралство Великобритания и Северна Ирландия - Преходен период - Национална разпоредба, съгласно която гражданите на Съюза, които са придобили право на пребиваване за определен срок съгласно националното право, са изключени от кръга на лицата с право на социално подпомагане - Харта на основните права на Европейския съюз - Членове 1, 7 и 24)
      (2021/C 349/17)
      Език на производството: английски
      
         Запитваща юрисдикция
      
      Appeal Tribunal (Северна Ирландия)
      
         Страни в главното производство
      
      
         Жалбоподател: CG
      
         Ответник: The Department for Communities in Northern Ireland
      
         Диспозитив
      
      Член 24 от Директива 2004/38/ЕО на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите членки, за изменение на Регламент (ЕИО) № 1612/68 и отменяща директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО, трябва да се тълкува в смисъл, че допуска правната уредба на приемаща държава членка, съгласно която икономически неактивните граждани на Съюза, които не разполагат с достатъчно средства и на които посочената държава е предоставила право на временно пребиваване, са изключени от кръга на лицата с право на социално подпомагане, докато това подпомагане е гарантирано на гражданите на съответната държава членка, които се намират в същото положение.
      Все пак, щом гражданин на Съюза пребивава законно по силата на националното право на територията на държава членка, различна от тази, на която е гражданин, компетентните за предоставянето на социалното подпомагане национални органи са длъжни да проверят дали основаният на тази правна уредба отказ за предоставяне на такова подпомагане не излага този гражданин и децата на негова издръжка на конкретен и настоящ риск от нарушение на техните основни права, предвидени в членове 1, 7 и 24 от Хартата на основните права на Европейския съюз. Когато посоченият гражданин не разполага с никакви средства за задоволяване на своите нужди и на нуждите на децата си и е самотен, тези органи трябва да се уверят, че в случай на отказ за предоставяне на социално подпомагане същият гражданин все пак може да живее с децата си при достойни условия. В рамките на тази проверка посочените органи могат да вземат предвид всички предвидени от националното право механизми за подпомагане, които съответният гражданин и неговите деца действително могат да ползват.
      
         (1)  ОВ C 110, 29.3.2021 г.